Document ID: /roh_data/filtered/swiss_laws_in_ROHinterleaved.jsonl.gz/23277

This text was translated from EN into Rumantsch Grischun.

In criminal proceedings against a corporate undertaking, the undertaking shall be represented by a single person who has unlimited authority to represent the undertaking in private law matters. If the undertaking fails to appoint such a representative within a reasonable time, the director of proceedings shall decide which of the persons authorised to represent the undertaking in private law matters will represent the undertaking in the criminal proceedings. If a criminal investigation is opened against the person representing the undertaking in the criminal proceedings in respect of the same or related circumstances, the undertaking must appoint another representative. If necessary, the director of proceedings shall appoint another person to represent the undertaking in accordance with paragraph 2, or if no one is available, a suitable third party. If proceedings are brought against a natural person and an undertaking in respect of the same or related circumstances, the two proceedings may be combined.

En ina procedura penala cunter ina interpresa vegn l’interpresa represchentada tras in’unica persuna ch’è autorisada da represchentar illimitadamain l’interpresa en fatschentas civilas. Sche l’interpresa na nominescha betg in tal represchentant entaifer in termin adequat, fixescha la direcziun da la procedura – or dal circul da las persunas ch’èn autorisadas da represchentar l’interpresa en fatschentas civilas – quella persuna che represchenta l’interpresa en la procedura penala. Sch’ina inquisiziun penala vegn averta cunter la persuna che represchenta l’interpresa en la procedura penala pervia dal medem fatg u pervia d’in fatg che ha in connex cun tal, sto l’interpresa designar in auter represchentant. Sche necessari fixescha la direcziun da la procedura in’autra persuna sco represchentanta tenor l’alinea 2 u, sch’ina tala na stat betg a disposiziun, ina terza persuna adattada. Sch’i vegnan manadas tant ina procedura cunter ina persuna natirala sco er ina procedura cunter ina interpresa pervia dal medem fatg u pervia d’in fatg che ha in connex cun tal, pon vegnir unidas las proceduras.